**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. január 17-ei** ülésére

Tárgy: Hánta járda és árok tisztítás

**Tisztelt Képviselő-testület!**

A 398/2024. (XII.13.) KVÖKt. határozatban döntés született arról, hogytámogatják Hántán a H-Kossuth Lajos utca lapokkal kirakott járdájának letisztítását és visszarakását, a Kis utca pályázatból kimaradt vízelvezető árkának tisztítását/mélyítését és kérték a Kisbéri Városigazgatóságot a helyszín meghatározására, a munkavégzések pontos tételeinek megállapítására és ezek birtokában ajánlatok bekérését kérték négy megjelölt vállalkozótól.

Bacher Gyula képviselő úrral közösen meghatározásra került az ajánlatkérők műszaki tartalma, mely alapján az alábbi munkákra kértünk be ajánlatot:

* a Kis utcában az 1. házszámtól a 7. házszámig terjedő szakaszon árok tisztítás az árkok lefolyásának biztosításával, az átereszek szintjének és a befogadó mélységének a figyelembe vételével, a hordalék elszállításával és Hántán belül történő elhelyezésével;
* a H-Kossuth L. utca – Jáger utca kereszteződésében ~ 80 m hosszon a 40 cm x 40 cm nagyságú betonlapokkal kirakott járda szakasz letisztítás és visszarakása, a kitermelésre kerülő föld elszállításával és Hántán belül történő elhelyezésével;
* a Dohány utca 2/A. házszámtól a 38. házszámig terjedő szakaszon a 40 cm x 40 cm nagyságú betonlapokkal kirakott járda szakasz letisztítás és visszarakása, a kitermelésre kerülő föld elszállításával és Hántán belül történő elhelyezésével.

A Reparo Kft. és Vincze Zsolt nem adott ajánlatot, Ziska Bertold nem tudta vállalni a munkát. Ajánlatot egyedül Törzsök Sándortól kaptunk, melyet mellékletként találnak. Ajánlatában a Kis utcai és a H-Kossuth L. utca – Jáger utca kereszteződésében végzendő munkát bruttó 30.000,- Ft. - 30.000,- Ft. értékben vállalná, a Dohány utcait bruttó 140.000,- Ft. értékben, mindösszesen bruttó 200.000,- Ft-ért.

Kérem, hogy a fenti munkák elvégzését támogatni szíveskedjenek és azokat Törzsök Sándortól rendeljék meg az ajánlatában szereplő bruttó 200.000,- Ft. összegen.

Kisbér, 2024. december 10.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

az alábbi munkákat rendeli meg Törzsök Sándortól az ajánlatában szereplő díjon:

* a Kis utcában az 1. házszámtól a 7. házszámig terjedő szakaszon árok tisztítást bruttó 30.000,- Ft. összegen;
* a H-Kossuth L. utca – Jáger utca kereszteződésében járda szakasz tisztítást bruttó 30.000,- Ft. összegen;
* a Dohány utca 2/A. házszámtól a 38. házszámig terjedő szakaszon járda szakasz tisztítást bruttó 140.000,- Ft. összegen.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

a munkálatok költségét a 2025. évi költségvetésben rendeli el tervezni.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző